ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ብክልተ ጥይት ዝውቃዕ ዘሎ' ህዝቢ ምዕራብ ኦሮምያ 16 መስከረም 2019 ዝተመሓየሸ 17 መስከረም 2019 ምንጪ ስእሊ, Lammii Beenyaa/Facebook መግለጺ ስእሊ, መንበሪ ገዛ ኣይተ ነጋሽ ፉፋ ቀዳም ምሸት ሰዓት ክልተ (ብኣቆጻጽራ ኢትዮጵያ)፤ ኣብ ክልል ኦሮምያ ዞባ ቄለም ወለጋ፡ ክልተ ሰባት ብጥይት ከምዝተቐትሉ ነበርቲ ንቢቢሲ ተዛሪቦም። ኣብቲ ከባቢ ከምዚ ዓይነት ቅትለታት፡ ነቲ ነባሪ ጓሂ ፈጢርሉ ኣሎ። "ኣብ ዝሓለፈ ቀዳም ተዅሲ ነይሩ። ብሰንኩ ድማ ክልተ ሰባት ተቐቲሎም። መን ከምዝቐተሎም ዝተፈለጠ ነገር የለን" ኢሎም ስሞም ክጽራሕ ዘይደለዩ ነባሪ ናይቲ ከባቢ። ካብ መንጎ እቶም ህይወቶም ዝሓለፈ፡ እቲ ሓደ ነባሪ ከተማ ጊዳማ ኮይኑ፡ ኣቶ ነጋሽ ፉፋ ዝበሃል እዩ። እቲ ካልኣይ ድማ፡ ካብ ገጠር ዝመጸ ከምዝኾነ እቶም ነባሪ ተዛሪቦም። ኣብ ኦሮምያ ንቕትለት ኣባላት ፓሊስ ዝኹንን ሰልፊ ተኻይዱ መንግስቲ ክልል ኦሮምያ ንዕደላ መንበሪ ኣባይቲ ኣዲስ ኣበባ ተቓዊሙ ብዛዕባ ኦሮምያ ዝዛረቡ ስእልታት ኣመሓዳሪ ወረዳ ጊዳማ፡ ኣይተ ደሳለኝ ቱጁባ፡ እቲ ካልአይ መዋቲ ኣይተ ያዕቆብ ቶላ ዝበሃል ከምዝኾነ ንቢቢሲ ተዛሪቡ። እቲ ተኹሲ መጀመርያ ኣብ ልዕሊ ሓይልታት ጸጥታ መንግስቲ ዝተኸፍተ ኮይኑ፡ እቶም ዝሞቱ ብናይ መን ጥይት ከምዝኾነ ዛጊድ ኣይተፈለጠን ኢሉ እቲ ኣማሓዳሪ። 'ብክልተ ጥይት ዝውቃዕ ዘሎ ህዝቢ' ኣብ ምዕራብ ኦሮምያ፡ ንባዕሉ ሰራዊት ግንባር ሓርነት ኦሮሞ (ኦነግ) እየ ኢሉ ዝጽውዕ ሓይሊ፡ ብስፍሓት እዩ ዝንቀሳቐስ። ኣቦ መንበር ኦነግ ዝኾኑ፡ ኣይተ ዳውድ ኢብሳ፤ ቅድም ክብል፡ እቲ ኣብቲ ከባቢ ዝንቀሳቐስ ሓይሊ ናይ ኦነግ ከምዘይኮነ እዮም ተዛሪቦም። ይኹን'ምበር፡ ናይቲ ሰራዊት መራሒ ከምዝኾነ ዝዝረበሉ፡ ጃል መሮ ብዝብል ሳጓኡ ብሰፊሑ ዝፍለጥ፡ ኩምሳ ዲሪባ ግን፤ በቲ ዕጥቃዊ ቃልሲ ጸኒዑ ከምዝቕጽል እዩ ተዛሪቡ። ኣብቲ ከባቢ ዝኾነ ዝተዓጠቐ ሓይሊ የለን ኢሉ ዝኽሕድ ዝነበረ መንግስቲ ድማ፡ ናብቲ ከባቢ ጸጥታ ዘኽብር ሓይሊ እንትልእኽ ይረኣይ። ነቲ ኩነታት ብምስጋእ ናብ ኣዲስ አባበ ዝሃደሙ ሓደ ነባሪ ናይቲ ከባቢ፡ "ቀትሪ ብሓደ ጥይት፡ ለይቲ ድማ ብኻሊእ ጥይት ንውቃዕ ኣለና" ክብሉ መረረቶም ገሊጾም። ብፍላይ ኣብ ከባብታት ገጠር ዝነብር ህዝቢ፡ በቲ ኩነታት ብምስጋእ፡ ስርሑ ገዲፉ ናብ ከተማ ይግዕዝ ምህላዉ ወሲኾም ንቢቢሲ ተዛሪቦም። ሰብ ኣብ ስርሑ ክውዕልን፡ ደቁ ናብ ቤት ትምህርቲ ክልአኽን ኣይከኣለን ድማ ይብሉ፡ እቶም ነበርቲ። "ሓደ ሰብ ንመንግስቲ ወጊኑ እንተተዛሪቡ፡ እቲ ኣብ በረኻ ዘሎ ስጉምቲ ይወስደሉ። ንኦነግ እንተወጊኑ ድማ መንግስቲ ስጉምቲ ይወስደሉ" ብማለት ኣብ መንቀራቕሮ ከምዝኣተወ ይዛረቡ። ሳልሳኣይ ወገን ኢዱ ከእተውን ካብ ጸገሞም ከናግፎምን ድማ ሕቶ የቕርቡ። ቅድሚ ሕዚ ኣብ ምዕራብ ወለጋ፡ ገለ ሓለፍቲ ናይቲ እቲ ወረዳ ከምዝተቐትሉ ዝዝከር እዩ። ተዛማዲ ትሕዝቶ ''ገዛውትና ዓንዩ ንበልዖን ንሰትዮን የብልናን'' ግዳያት23 ጥቅምቲ 2017 "ኣብ መንጎ ህዝቢ ትግራይን ህዝቢ ኦሮሞን ቅርሕንቲ ምፍጣር ኣይከኣልን"31 ጥቅምቲ 2017 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
